קרדיות האוזניים הן טפיל מיקרוסקופי, קרוב רחוק של קרדית האבק הידועה. הטפיל נישא עם הרוח או עובר בין חתולים נגועים, מתיישב באוזני החתול וגורם לגירוי רקמת האוזן. בתגובה מתפתחת דלקת באוזן המלווה לרוב גם בגירוי ואדמומיות, והאוזן מפרישה הפרשה שעוותית שחורה. חתול בו מתפתחות קרדיות סובל מגירוי מתמשך באוזניים ובתגובה מגרד את אוזניו תכופות באמצעות הרגליים. כתוצאה מכך נגרמים פצעים ליד האוזניים שעם הזמן מתמלאים מוגלה. בחתולי רחוב קרדיות האוזניים מאד נפוצות ורבים מהם סובלים מפצעים ודלקות אוזניים קשות. דלקות האוזניים עלולות אף להביא לחירשות וחתול חרש לא ישרוד זמן רב בסביבה העירונית. אם החתול נלכד ומובא למרפאה ווטרינרית, ניתן די בקלות לטפל בבעיית הקרדיות, אולם היא עלולה לחזור. קרדיות האוזניים התמחו באוזני חתולים או כלבים (לעתים נדירות) ואינן עוברות לבני אדם. התמונה למעלה באדיבות ד”ר אורון פרגר https://www.veterinary.co.il/